Ernest Kombo

**Ernest Kombo** S.J. (født 27. mars 1941 i Pointe-Noire i Fransk Kongo i Fransk Ekvatorial-Afrika; død 22. oktober 2008 i Paris) var katolsk biskop av bispedømmet Owando i Republikken Kongo. Han var medvirkende til innføringen av demokrati i Republikken Kongo.
## Liv og virke
### Bakgrunn
Ernest Kombo kom fra en familie med seks barn og gikk etter barneskolen i Bandzadouga på gutteseminaret i Mbamou og presteseminaret i Kissoundi. Han sluttet seg deretter til jesuittordenen i Aix-en-Provence i Frankrike; han var den første kongolesiske jesuitten.

### Prest
Den 8. juli 1973 ble han ordinert til prest for jesuittordenen av kardinalerkebiskop Émile Biayenda i katedralen i Brazzaville.

### Biskop av Nkayi
I 1983 ble han utnevnt til den første biskop av bispedømmet Nkayi av pave Johannes Paul II. Han ble ordinert til biskop den 6. januar 1984 i Peterskirken av pave Johannes Paul II personlig; medkonsekratorer var kuriekardinalene Eduardo Martínez Somalo og Duraisamy Simon Lourdusamy, emeritert erkebiskop av Bangalore. 

I 1986 ble han utnevnt til apostolisk administrator av Pointe-Noire.

### Biskop av Owando
I 1990 ble han utnevnt til biskop av Owando.

Med oppgivelsen av sosialismen ble Republikken Kongo utropt i 1991. Biskop Ernest Kombo var leder for demokratiseringsprosessen i Kongo ved avskaffelse av enhetspartiet PCT, og utvikling av flerpartisystem, samt som leder av nasjonalkonferansens overgangsparlament i 1990 og som president for Kongos øverste råd «Conseil Supérieur de la république (CSR)» fra februar 1991 til august 1992, frem til det første demokratisk gjennomførte valg.

I oktober 1994 foreslo biskop Komba under generalforsamlingen til biskopssynoden i Vatikanet at enkelte ordenssøstre (nonner) burde opptas i kardinalkollegiet, som en anerkjennelse av deres misjon innen den katolske kirke.

Biskop Kombo var president for Bispekonferansen i Kongo fra 2003 til 2006. Biskop Kombo var mest kjent for sin innsats mot korrupsjon, dårlig styresett og utilfredsstillende bruk av oljeinntekter. For å støtte befolkningen kalte han *«Terram Pacis»*-stiftelsen, som, med støtte fra Biskopskonferansen i Kongo og *[[Association des Conférences Episcopales de l'Afrique Centrale]] (ACERAC)*, som så det som en prioritet å våkent observere det politiske og sosiale liv og som fungerte som en initiativtaker til rask og riktig utvikling.

Biskop Kombo ga fra tid til annen til kjenne sin mening om den aktuelle kongolesiske politiske kontekst, spesielt ved å forsvare arven fra nasjonalkonferansen, og var ved flere anledninger kritisk til det sittende regime, spesielt under begravelsen til Barthélémy Batantu, den emeriterte erkebiskop av Brazzaville, den 4. mai 2004.

Biskop Ernest Kombo hadde bodd i Paris siden 2007 av helsemessige årsaker og døde den  22. oktober 2008 av magekreft på sykehuset *[[Val-de-Grâce]]* i Paris.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Biskop *Ernest Kombo* S.J. (1941-2008) *1984

## Referanser